./data/stoa0058/stoa001/stoa0058.stoa001.perseus-lat2.xml
Boethius
Sed non ita est  Nam si ea quae paulo ante conclusa           sunt inconuulsa  seruantur, ipso de cuius           nunc regno loquimur auctore cognosces semper quidem potentes esse bonos,           malos uero abiectos semper atque inbecillos nec sine poena umquam esse uitia           nec sine praemio uirtutes, bonis felicia, malis semper infortunata           confingere  multaque id genus quae           sopitis querelis firma te soliditate corroborent  Et quoniam uerae formam           beatitudinis me dudum monstrante uidisti, quo etiam sita sit agnouisti,           decursis omnibus quae praemittere necessarium puto, uiam tibi quae te domum           reuehat  ostendam  Pennas etiam tuae           menti quibus se in altum tollere possit adfigam, ut perturbatione depulsa           sospes in patriam meo ductu, mea semita, meis etiam uehiculis           reuertaris